સામગ્રી: અમદાવાદમાં 17 તારીખને શુક્રવારે સવારે કુલ પૉઝિટિવ કેસની સંખ્યા 590 હતી. માત્ર બે જ દિવસમાં કેસની સંખ્યા વધીને 1100ને પાર પહોંચી હતી.

અમદાવાદમાં શુક્રવારે સાંજે 32 કેસ નોંધાયા હતા. ત્યારબાદ અમદાવાદમાં 18મી તારીખે સાંજ સુધીમાં 239 અને રવિવારે સવારે 140 પૉઝિટિવ કેસ નોંધાયા હતા.

આ બાદ 19મી તારીખે સાંજે આવેલા બુલેટિન પ્રમાણે નવા 99 કેસ નોંધાયા છે.

અમદાવાદમાં કોરોના વાઇરસના કારણે મૃત્યુ પામનાર લોકોની સંખ્યા 29 પર પહોંચી છે.

અમદાવાદમાં આંકડો 1000ને પાર કેવી રીતે કરી ગયો? 

અમદાવાદના મ્યુનિસિપલ કમિશનર વિજય નેહરાના કહેવા પ્રમાણે : 

"ચેપગ્રસ્ત દરદી 14 દિવસમાં માંદો પડ્યા પછી હૉસ્પિટલમાં આવે ત્યારે ટેસ્ટ કરવામાં આવે તેને પેસિવ સર્વેલન્સ કહેવામાં આવે છે, ત્યાં સુધીમાં તેણે અનેકને ચેપ લગાડ્યો હોય છે. તેની સામે આપણે પ્રોઍક્ટિવ ઇન્ટેન્સિવ સર્વેલન્સ કરીએ છીએ."

તેમણે કહ્યું, "હૉટસ્પૉટ તથા ક્લસ્ટર ક્વૉરેન્ટીન કરાયેલા વિસ્તારમાં શંકાસ્પદ કેસોની નોંધણી થઈ હતી તે વિસ્તારોમાં પણ સઘન ટેસ્ટિંગ કરવામાં આવ્યું હોવાથી કેસની સંખ્યા વધી રહી છે." 

વિજય નેહરાએ વધુમાં એમ પણ કહ્યું, "આપણા શહેરની વસતી 80 લાખની છે. એ વસતી ઘણી મોટી છે. ઉપરાંત ચેપગ્રસ્ત શહેરો, જેમ કે દિલ્હી, મુંબઈ, ઇન્દોરમાંથી ઘણા બધા લોકો વધારે આવ્યા હતા. જેના કારણે કેસની સંખ્યા વધુ છે."

આ ઉપરાંત ગુજરાતનાં આરોગ્ય સચિવ જયંતી રવિ પણ કેસોની સંખ્યામાં ઉછાળ માટે પ્રોઍક્ટિવ ટેસ્ટિંગને જવાબદાર માની રહ્યાં છે.

અમદાવાદના ડૉક્ટર પ્રવીણ ગર્ગે બીબીસી સંવાદદાતા તેજસ વૈદ્યને જણાવ્યું હતું, "જે શહેરમાં ટેસ્ટ વધારે થાય ત્યાં વધારે કેસ સામે આવે છે. અમદાવાદમાં ટેસ્ટ વધારે સારી રીતે થઈ રહ્યા છે તેથી ત્યાં પૉઝિટિવ કેસની સંખ્યા દેખીતી રીતે સામે આવી રહી છે."

"જો અન્ય શહરોમાં પણ સઘન ટેસ્ટપ્રક્રિયા શરૂ થાય તો ત્યાં પણ મોટી સંખ્યામાં પૉઝિટિવ કેસ સામે આવી શકે છે. કેન્દ્ર સરકાર દ્વારા કોરોના માટેની મેડિકલ ટેસ્ટ કિટ્સ વિવિધ રાજ્યોમાં મોકલવામાં આવી છે"

કેસ વધવા પાછળ ટેસ્ટિંગની સ્ટ્રેટર્જી જવાબદાર  

અમદાવાદ મ્યુનિસિપલ કમિશનર વિજય નેહરા

ગુજરાત રાજ્યના આરોગ્ય સચિવ જયંતી રવિએ આજે સવારે યોજેલી પ્રેસ-કૉન્ફરન્સમાં કહ્યું, "ગુજરાતમાં 10 લાખે 447.81 લોકોના ટેસ્ટ કરીએ છીએ. જ્યારે આખા ભારતની એવરેજ 10 લાખે 269 છે."

કમિશનર વિજય નેહરા કેસ વધવા પાછળ ટેસ્ટિંગ સ્ટ્રેટર્જીને જવાબદાર ગણાવતાં કહે છે, "પશ્ચિમ...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાતમાં કોરોના વાઇરસના કુલ 1743 કેસ નોંધાયા છે, જેમાંથી માત્ર અમદવાદમાં જ 1101 કેસ છે.